pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุมัติร่างกฎหมาย เปิดโอกาสส่งออกเมล็ดกาแฟผสม เพิ่มศักยภาพผู้ประกอบการ
วันจันทร์ที่ 15 พฤษภาคม 2566
อนุมัติร่างกฎหมาย เปิดโอกาสส่งออกเมล็ดกาแฟผสม เพิ่มศักยภาพผู้ประกอบการ
วันศุกร์ที่ 5 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติร่างประกาศกระทรวงพาณิชย์ เรื่อง
กําหนดให้กาแฟเป็นสินค้าต้องขออนุญาตและมีหนังสือรับรองในการส่งออกไปนอกราชอาณาจักร
โดยเป็นการปรับปรุงกฎหมายการกํากับดูแลการส่งออกกาแฟให้เหมาะสมสอดคล้องกับสถานการณ์การผลิตแ
ละการตลาดภายในประเทศ
รวมถึงเปิดโอกาสให้ผู้ประกอบการไทยสามารถส่งออกเมล็ดกาแฟคั่วและผลิตภัณฑ์กาแฟที่ผลิตจากเมล็ดกาแ
ฟดิบที่นําเข้าจากต่างประเทศผสมกับเมล็ดกาแฟดิบภายในประเทศ
จากเดิมที่สามารถส่งออกได้เพียงผลิตภัณฑ์กาแฟที่แปรรูปจากเมล็ดกาแฟดิบที่นําเข้าจากต่างประเทศเท่านั้น
ร่างกฎหมายฉบับนี้จึงเป็นการเพิ่มศักยภาพในการแข่งขันของผู้ประกอบการกาแฟไทยในตลาดส่งออก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถาบันการบินพลเรือน โดยกองวิชาวิศวกรรมการบิน ขอเชิญชวน น้อง ๆ นักเรียน นักศึกษา และผู้สนใจทั่วไปเข้าร่วมงาน AeroDay2023 Capstone Project Exabition
วันจันทร์ที่ 15 พฤษภาคม 2566
สถาบันการบินพลเรือน โดยกองวิชาวิศวกรรมการบิน ขอเชิญชวน น้อง ๆ นักเรียน นักศึกษา และผู้สนใจทั่วไปเข้าร่วมงาน AeroDay2023 Capstone Project Exabition
...
สถาบันการบินพลเรือน โดยกองวิชาวิศวกรรมการบิน กระทรวงคมนาคม ขอเชิญชวน น้อง ๆ นักเรียน นักศึกษา และผู้สนใจทั่วไปเข้าร่วมงาน AeroDay2023 Capstone Project Exabition
พบกันวันที่ 23 พฤษภาคม 2566 เวลา 09.00 - 12.00 น. ณ ลานกิจกรรมชั้น 3 อาคารศูนย์พัฒนาบุคลากรด้านการบิน สถาบันการบินพลเรือน กรุงเทพฯ
พบกับบูทมากมายจากน้อง ๆ นักเรียน นักศึกษา ของกองวิชาวิศวกรรมการบิน
- Avionics Engineering Project
- Aircraft Technology Internship Experience
- Pre-Aeronautical Engineering Showcases
- Research and Innovation Exhibition
- แนะนําหลักสูตรของกองวิชาวิศวกรรมการบิน
ลงทะเบียนเข้าร่วมงาน https://docs.google.com/.../1FAIpQLSfttQC-OuCT.../viewform
ติดต่อสอบถามข้อมูลเพิ่มเติม https://liff.line.me/1645278921-kWRPP32q/?accountId=808xhcyg
รัฐบาลไทย-ข่าวทำเนียบรัฐบาล-ความคืบหน้ากฎหมายว่าด้วยการส่งออกไม้ 2 ฉบับ
วันจันทร์ที่ 15 พฤษภาคม 2566
ความคืบหน้ากฎหมายว่าด้วยการส่งออกไม้ 2 ฉบับ
วันอาทิตย์ที่ 7 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงพาณิชย์ เผยความคืบหน้าของกฎหมายเกี่ยวกับการค้าไม้ 2 ฉบับ ได้แก่
ร่างประกาศกระทรวงพาณิชย์ เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน ไม้แปรรูป
และไม้ล้อมบางชนิด เป็นสินค้าที่ต้องขออนุญาต
และให้สิ่งประดิษฐ์ของไม้และถ่านไม้เป็นสินค้าที่ต้องมีหนังสือรับรองในการส่งออกไปนอกราชอาณาจักร พ.ศ.
... ปัจจุบันอยู่ระหว่างการพิจารณาลงนามของรัฐมนตรีว่าการกระทรวงพาณิชย์ และ
ร่างระเบียบกระทรวงพาณิชย์ ว่าด้วยการอนุญาตให้ส่งไม้ท่อน ไม้แปรรูป และไม้ล้อมบางชนิด
ออกไปนอกราชอาณาจักร พ.ศ....
อยู่ระหว่างเปิดให้ภาครัฐและเอกชนที่เกี่ยวข้องกับการค้าไม้แสดงความคิดเห็นผ่านเว็บไซต์ www.dft.go.th
ถึงวันที่ 9 พ.ค. นี้ สอบถามเพิ่มเติมโทรสายด่วนกรมการค้าต่างประเทศ 1385
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM orders preparation against possible impact of Tropical Cyclone “MOCHA”
วันจันทร์ที่ 15 พฤษภาคม 2566
15/05/2566
PM orders preparation against possible impact of Tropical Cyclone “MOCHA”
PM orders preparation against possible impact of Tropical Cyclone
“MOCHA”
May 15, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that following the announcement of Thailand
Meteorological Department (TMD) on Tropical Cyclone “MOCHA” No.10, Prime Minister and
Defense Minister Gen. Prayut Chan-o-cha has made an order for concerned agencies to beef up
their preparation against possible impact, and prepare to offer humanitarian assistance should
there be a request.
According to the TMD announcement, at 4.00 a.m. LST on May 15, tropical cyclone MOCHA
covers Sagaing State of Myanmar. Its maximum sustained winds were about 93 km/hr, and was
moving north-northeast. It is, however, expected to further downgrade to the low pressure.
More rains, as well as, isolated heavy rains will be possible in the North.
People should beware of the severe condition that may cause flash floods and overflows. The
strong wind and waves about 2 meters high in the upper Andaman Sea and in thundershowers
more than 2 meters high. The lower Andaman Sea has the waves 1-2 meters high and in
thundershowers more than 2 meters high. All ships should proceed with caution and keep off
thundershowers area. Small boats in the upper Andaman Sea keep ashore.
The Government Spokesperson called on the public, especially those in the likely affected areas,
to closely follow up on the weather update from TMD at http://www.tmd.go.th, or call 0-2399-
4012-13 and 1182, 24/7.
รัฐบาลไทย-ข่าวทำเนียบรัฐบาล-พาณิชย์ลดราคา Lot 24 Back to School บรรเทาภาระผู้ปกครอง (รีรัน)
วันจันทร์ที่ 15 พฤษภาคม 2566
พาณิชย์ลดราคา Lot 24 Back to School บรรเทาภาระผู้ปกครอง (รีรัน)
วันจันทร์ที่ 15 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงพาณิชย์ จัดโครงการพาณิชย์ลดราคา ช่วยประชาชน Lot 24 Back to School
เพื่อบรรเทาภาระค่าใช้จ่ายผู้ปกครองช่วงเปิดภาคเรียน โดยจําหน่ายสินค้าที่จําเป็น 11 หมวด ได้แก่
เครื่องแบบนักเรียน รองเท้าถุงเท้า กระเป๋าเรียน ตําราเรียนและหนังสือ เครื่องเขียน สื่อการเรียนการสอน
อุปกรณ์ไฟฟ้า อุปกรณ์สํานักงาน อุปกรณ์อินเตอร์เน็ตและแพลตฟอร์มออนไลน์ รวมกว่า 6,000 รายการ
ลดสูงสุดร้อยละ 85 ผู้ปกครองสามารถเลือกซื้อได้ตั้งแต่บัดนี้ – 31 พ.ค.2566 ที่ห้างสรรพสินค้า Big C,
Makro, Lotus’s, The Mall, เซ็นทรัล, B2S, SuperSport, Office Mate, Power Buy, Robinson, ดูโฮม,
โกลบอลล์ เฮ้าส์, โฮมโปร และสมใจเครื่องเขียน ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวน 7 กลุ่มเสี่ยง สิทธิบัตรทอง รับวัคซีนไข้หวัดใหญ่ ถึง 31 ส.ค.66
วันจันทร์ที่ 15 พฤษภาคม 2566
ชวน 7 กลุ่มเสี่ยง สิทธิบัตรทอง รับวัคซีนไข้หวัดใหญ่ ถึง 31 ส.ค.66
วันเสาร์ที่ 7 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ ชวนผู้มีสิทธิบัตรทอง 7 กลุ่มเสี่ยง ได้แก่ หญิงมีครรภ์อายุ 4
เดือนขึ้นไป เด็กอายุ 6 เดือน – 2 ปี ผู้มีโรคเรื้อรัง เช่น ปอดอุดกั้น หัวใจ ไตวาย หลอดเลือดสมอง เบาหวาน
มะเร็งที่อยู่ระหว่างรับยาเคมีบําบัด ผู้มีอายุ 65 ปีขึ้นไป ผู้มีน้ําหนักมากกว่า 100 กก. ผู้เป็นธาลัสซีเมีย
ภูมิคุ้มกันบกพร่อง และผู้พิการทางสมองที่ช่วยเหลือตนเองไม่ได้
เข้ารับบริการฉีดวัคซีนป้องกันโรคไข้หวัดใหญ่ตามฤดูกาล ที่หน่วยบริการระบบหลักประกันสุขภาพแห่งชาติ
สําหรับผู้อยู่ในพื้นที่กรุงเทพมหานคร จองสิทธิการฉีดวัคซีนล่วงหน้าได้ผ่านแอปพลิเคชัน เป๋าตัง เลือก
“กระเป๋าสุขภาพ” ผู้ไม่สะดวกใช้งานแอปพลิเคชัน ติดต่อสถานบริการในระบบบัตรทองได้ทุกแห่ง
รับบริการได้ถึงวันที่ 31 ส.ค.2566 หรือจนกว่าวัคซีนจะหมด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการองค์การสะพานปลา ครั้งที่ 4/2566
วันจันทร์ที่ 15 พฤษภาคม 2566
การประชุมคณะกรรมการองค์การสะพานปลา ครั้งที่ 4/2566
กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 4/2566
วันจันทร์ที่ 15 เมษายน 2566 เวลา 13.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการองค์การสะพานปลา ครั้งที่ 4/2566 ในฐานะกรรมการ(ผู้แทนกระทรวงเกษตรและสหกรณ์) ณ ห้องประชุมองค์การสะพานปลา กรุงเทพมหานคร โดยมี นายอําพันธุ์ เวฬุตันติ เป็นประธานการประชุมฯ
ที่ประชุมได้ร่วมกันพิจารณาในประเด็นสําคัญ ดังนี้ 1) ข้อเสนอแนวทางปรับปรุงองค์กรตามข้อสังเกตหรือประเด็นปัญหาจากผลการประเมินการดําเนินงานขององค์การสะพานปลา 2) แผนบริหารความเสี่ยงองค์การสะพานปลา ปีงบประมาณ 2566 และ 3) ขอความเห็นชอบการจัดสรรกําไรสุทธิ ปีงบประมาณ 2565
รัฐบาลไทย-ข่าวทำเนียบรัฐบาล-ธ.ก.ส. ปลื้ม ลูกค้าแห่ฝากเงิน Surprise โปรโมชันในงาน Money Expo 2023 จนสิทธิ์เต็มอย่างรวดเร็ว
วันจันทร์ที่ 15 พฤษภาคม 2566
15/05/2566
ธ.ก.ส. ปลื้ม ลูกค้าแห่ฝากเงิน Surprise โปรโมชันในงาน Money Expo 2023 จนสิทธิ์เต็มอย่างรวดเร็ว
ธ.ก.ส.จัดแคมเปญ Surprise โปรโมชัน Exclusive 58 โดยเชิญชวนเปิดบัญชีเงินฝากออมทรัพย์ รับผลตอบแทนแบบขั้นบันได สูงสุดร้อยละ 20 ต่อปี ในงาน Money Expo 2023 ได้รับเสียงตอบรับจากลูกค้าและประชาชนทั่วไปอย่างล้นหลาม ทําให้สิทธิ์การรับฝากเต็มรวดเร็วทั้ง 3 วัน
นายพงษ์พันธ์ จงรักษ์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. จัดแคมเปญ Surprise โปรโมชัน Exclusive 58 โดยเชิญชวนเปิดบัญชีเงินฝากออมทรัพย์ รับผลตอบแทนแบบขั้นบันได สูงสุดร้อยละ 20 ต่อปี ในงาน Money Expo 2023 ได้รับเสียงตอบรับจากลูกค้าและประชาชนทั่วไปอย่างล้นหลาม ทําให้สิทธิ์ในการรับฝากเต็มอย่างรวดเร็วทั้ง 3 วัน
สําหรับผู้ที่สนใจหรือพลาดโอกาสในการเข้าร่วมในวันที่ 11 – 13 พฤษภาคม 2566 ยังสามารถเปิดบัญชีเงินฝากออมทรัพย์ รับผลตอบแทนแบบขั้นบันได สูงสุดร้อยละ 20 ต่อปี เฉลี่ยร้อยละ 3.926 ต่อปี โดยฝากตั้งแต่ 50,000 สูงสุดถึง 500,000 บาท คงยอดเงินฝาก 158 วัน และรับคะแนน A-Rewards อีก 1,000 คะแนน จํากัด 50 ท่านแรกต่อวัน (1 สิทธิ์/ท่านตลอดงาน) และท่านที่ 51 - 100 รับผลตอบแทนแบบขั้นบันได สูงสุดร้อยละ 15.80 หรือเฉลี่ยร้อยละ 3.50 ต่อปี ภายใต้เงื่อนไขและระยะเวลาเดียวกัน โดยผู้ฝากสามารถรับคิวได้ตั้งแต่เวลา 9.30 น. เป็นต้นไป นอกจากนี้ ธ.ก.ส. ยังมีเงินฝากออมทรัพย์พิเศษ Step Up รับดอกเบี้ยแบบขั้นบันได สูงสุด 6.20% ต่อปี (เฉลี่ย 1.50% ต่อปี) จ่ายดอกเบี้ยทบเป็นเงินต้น ระยะเวลา 10 เดือน และสามารถถอนดอกเบี้ยได้ตั้งแต่ 16 มิถุนายน 2566 เป็นต้นไป เปิดบัญชีได้ที่บูธ ธ.ก.ส. ในงาน Money Expo 2023 เท่านั้น ในวันที่ 14 พฤษภาคมนี้ ณ อาคารชาเลนเจอร์ 2 – 3 อิมแพ็ค เมืองทองธานี จังหวัดนนทบุรี
ทั้งนี้ ธ.ก.ส. ขอขอบคุณลูกค้าผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่ง ธ.ก.ส. จะนําไปใช้เป็นทุนสนับสนุนการพัฒนาภาคเกษตรกรรมและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศต่อไป
รัฐบาลไทย-ข่าวทำเนียบรัฐบาล-แนะคนพลาดเข้าคูหา แจ้งเหตุไม่อาจไปใช้สิทธิเลือกตั้งต่อนายทะเบียนอำเภอ ท้องถิ่น หรือช่องทางออนไลน์ ระหว่าง 5-21 พ.ค. ป้องกันการถูกจำกัดสิทธิสำคัญ 5 ประการ
วันจันทร์ที่ 15 พฤษภาคม 2566
15/05/2566
แนะคนพลาดเข้าคูหา แจ้งเหตุไม่อาจไปใช้สิทธิเลือกตั้งต่อนายทะเบียนอําเภอ ท้องถิ่น หรือช่องทางออนไลน์ ระหว่าง 5-21 พ.ค. ป้องกันการถูกจํากัดสิทธิสําคัญ 5 ประการ
แนะคนพลาดเข้าคูหา แจ้งเหตุไม่อาจไปใช้สิทธิเลือกตั้งต่อนายทะเบียนอําเภอ ท้องถิ่น หรือช่องทางออนไลน์ ระหว่าง 5-21 พ.ค. ป้องกันการถูกจํากัดสิทธิสําคัญ 5 ประการ
วันที่ 15 พ.ค. 66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ประชาชนที่มีสิทธิเลือกตั้ง แต่อาจติดภารกิจเร่งด่วนทําให้ไม่สามารถไปเลือกตั้งในวันที่ 14 พ.ค. 66 ที่ผ่านมาได้ สํานักงานคณะกรรมการการเลือกตั้ง (กกต.) ได้มีข้อแนะนําให้ดําเนินการแจ้งเหตุที่ไม่อาจไปเลือกตั้งได้ ในช่วง 7 วันหลังเลือกตั้ง คือ 15-21 พ.ค. 66 เพื่อป้องกันไม่ให้ถูกจํากัดสิทธิสําคัญทั้งที่เกี่ยวข้องกับสิทธิทางการเมือง สิทธิในการดํารงตําแหน่งทางข้าราชการการเมือง รวมถึงตําแหน่งในองค์กรปกครองส่วนท้องถิ่น
สําหรับขั้นตอนการแจ้งนั้นสามารถกรอกข้อมูลในแบบ ส.ส.1/8 หรือ ทําเป็นหนังสือชี้แจงเหตุที่ทําให้ไปใช้สิทธิเลือกตั้งไม่ได้ พร้อมระบุ เลขบัตรประจําตัวประชาชน และ ที่อยู่ตามทะเบียนบ้านให้ชัดเจน แล้วยื่นหนังสือต่อนายทะเบียนอําเภอ หรือ นายทะเบียนท้องถิ่น สามารถยื่นด้วยตัวเอง หรือ ส่งทางไปรษณีย์ลงทะเบียน
นอกจากนี้ ยังสามารถแจ้งผ่านระบบออนไลน์ ทางแอปพลิเคชัน Smart Vote หรือ เว็บไซต์ www.bora.dopa.go.th/all-election
น.ส.ไตรศุลี กล่าวว่า การไม่ไปเลือกตั้งแล้วไม่แจ้งเหตุ ไม่ถือเป็นกรณีที่ผิดกฎหมาย แต่จะถูกจํากัดสิทธิสําคัญ 5 ประการ ได้แก่ 1. ไม่มีสิทธิยื่นคําร้องคัดค้านการเลือกตั้ง ส.ส. 2. ไม่มีสิทธิสมัครรับเลือกตั้งเป็น ส.ส. หรือ สมาชิกสภาท้องถิ่น หรือผู้บริหารท้องถิ่น หรือสมัครรับเลือกเป็น สว.
3. ไม่มีสิทธิสมัครรับเลือกเป็นกํานัน และผู้ใหญ่บ้าน 4. ไม่มีสิทธิดํารงตําแหน่งข้าราชการการเมือง และข้าราชการรัฐสภาฝ่ายการเมือง 5. ไม่มีสิทธิดํารงตําแหน่งรองผู้บริหารท้องถิ่น เลขานุการผู้บริหารท้องถิ่น ผู้ช่วยเลขานุการผู้บริหารท้องถิ่น ประธานที่ปรึกษาผู้บริหารท้องถิ่น ที่ปรึกษาผู้บริหารท้องถิ่น หรือ คณะที่ปรึกษาผู้บริหารท้องถิ่นตามกฎหมายว่าด้วยการจัดตั้งองค์กรปกครองส่วนท้องถิ่น
โดยการจํากัดสิทธิทั้ง 5 ประการ จะมีกําหนดเวลา 2 ปีนับแต่วันเลือกตั้ง เมื่อผ่านพ้น 2 ปีแล้วสิทธิทั้งหมดจะกลับมาดังเดิม แต่หากระหว่างนั้นมีการเลือกตั้งอีกไม่ว่าจะเป็นการเลือกตั้งระดับประเทศ หรือระดับท้องถิ่น หากไม่ไปใช้สิทธิเลือกตั้งอีก การจํากัดสิทธิ 2 ปี ก็จะเริ่มนับใหม่ตั้งแต่การเลือกตั้งครั้งหลังสุด
รัฐบาลไทย-ข่าวทำเนียบรัฐบาล-กระทรวงเกษตรฯ เป็นประธานในพิธีเปิดโครงการประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัล
วันจันทร์ที่ 15 พฤษภาคม 2566
กระทรวงเกษตรฯ เป็นประธานในพิธีเปิดโครงการประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัล
ในงานพระราชพิธีพืชมงคลจรดพระนังคัลแรกนาขวัญ ประจําปี 2566
วันจันทร์ที่ 15 พฤษภาคม 2566 เวลา 11.00 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานในพิธีเปิดโครงการประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัล ในงานพระราชพิธีพืชมงคลจรดพระนังคัลแรกนาขวัญ ประจําปี 2566 ณ โรงแรมเอส.ดี.อเวนิว ถนนบรมราชชนนี เขตบางพลัด กรุงเทพฯ และร่วมแสดงความยินดีกับผู้ได้รับพระราชทานโล่รางวัลประจําปี 2566 ประกอบด้วย ปราชญ์เกษตรของแผ่นดิน รวม 2 สาขา เกษตรกรดีเด่นแห่งชาติ รวม 16 สาขา ผู้แทนสถาบันเกษตรกรดีเด่นแห่งชาติ รวม 12 กลุ่ม ผู้แทนสหกรณ์ดีเด่นแห่งขาติ รวม 3 สหกรณ์ และในปี 2565 ประกอบด้วย ปราชญ์เกษตรของแผ่นดิน 1 สาขา เกษตรกรดีเด่นแห่งชาติ 1 สาขา รวมผู้เข้ารับพระราชทานโล่รางวัลทั้งสิ้น จํานวน 35 ราย โดยผู้ได้รับการคัดเลือกจะได้เข้าเฝ้ารับพระราชทานโล่รางวัล ในวันที่ 17 พฤษภาคม 2566 ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาค สาขาชุมพร คุมเข้มความปลอดภัยทางน้ำ ประชาสัมพันธ์นักท่องเที่ยวสวมใส่ชูชีพขณะโดยสารเรือทุกครั้ง
วันอาทิตย์ที่ 14 พฤษภาคม 2566
สํานักงานเจ้าท่าภูมิภาค สาขาชุมพร คุมเข้มความปลอดภัยทางน้ํา ประชาสัมพันธ์นักท่องเที่ยวสวมใส่ชูชีพขณะโดยสารเรือทุกครั้ง
...
สํานักงานเจ้าท่าภูมิภาค สาขาชุมพร คุมเข้มความปลอดภัยทางน้ํา ประชาสัมพันธ์นักท่องเที่ยวสวมใส่ชูชีพขณะโดยสารเรือทุกครั้ง
สํานักงานเจ้าท่าภูมิภาค สาขาชุมพร กระทรวงคมนาคม จัดเจ้าหน้าที่กํากับดูแลความปลอดภัย ประจําท่าเทียบเรือเฟอร์รี่ เรือเร็วลมพระยา และท่าเทียบเรือท่องเที่ยวไปยังเกาะร้านเป็ดร้านไก่ จังหวัดชุมพร ที่มีจํานวนผู้โดยสารทั้งชาวไทยและชาวต่างชาติ โดยช่วยอํานวยความสะดวกแก่ประชาชน นักท่องเที่ยว พร้อมดูแลความปลอดภัยบริเวณท่าเทียบเรือ กําชับให้เจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา และห้ามบรรทุกผู้โดยสารเกินกว่าที่ได้รับอนุญาต ปฏิบัติตามกฎหมายอย่างเคร่งครัด โดยขอให้ผู้ประกอบการและผู้ควบคุมเรือคอยติดตามข้อมูลข่าวสารสภาพอากาศ ข่าวพยากรณ์อากาศ ก่อนการเดินเรือทุกครั้ง หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ไทยพร้อมจับมืออาเซียนพัฒนาการผลิตยานยนต์ไฟฟ้าให้เป็นศูนย์กลางระดับโลก
วันจันทร์ที่ 15 พฤษภาคม 2566
ไทยพร้อมจับมืออาเซียนพัฒนาการผลิตยานยนต์ไฟฟ้าให้เป็นศูนย์กลางระดับโลก
วันพุธที่ 3 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
เห็นชอบร่างปฏิญญาผู้นําอาเซียนว่าด้วยการพัฒนาระบบนิเวศสําหรับยานยนต์ไฟฟ้าระดับภูมิภาค
ซึ่งเป็นการแสดงเจตจํานงที่จะส่งเสริมอุตสาหกรรมยานยนต์ไฟฟ้าร่วมกันผ่านการกระจายการลงทุน
ส่งเสริมการลงทุน และส่งเสริมความร่วมมือทั้งจากประเทศสมาชิกและภาคีภายนอก เช่น
ปรับปรุงโครงสร้างพื้นฐานและสถานีอัดประจุไฟฟ้า สร้างสภาพแวดล้อมทางธุรกิจที่ดึงดูดการลงทุน
ร่วมมือกันวิจัยและพัฒนา และพัฒนาทรัพยากรมนุษย์
เพื่อให้อาเซียนเป็นศูนย์กลางการผลิตอุตสาหกรรมยานยนต์ไฟฟ้าระดับโลกสร้างการเติบโตทางเศรษฐกิจของภู
มิภาคที่ยั่งยืน ทั้งนี้ จะมีการเห็นชอบร่างเอกสารในการประชุมคณะมนตรีประชาคมอาเซียน
และการประชุมสุดยอดอาเซียน ช่วงวันที่ 6 - 11 พ.ค. นี้ ที่ประเทศอินโดนีเซีย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พาณิชย์ลดราคา Lot 24 Back to School บรรเทาภาระผู้ปกครอง
วันจันทร์ที่ 15 พฤษภาคม 2566
พาณิชย์ลดราคา Lot 24 Back to School บรรเทาภาระผู้ปกครอง
วันจันทร์ที่ 8 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงพาณิชย์ จัดโครงการพาณิชย์ลดราคา ช่วยประชาชน Lot 24 Back to School
เพื่อบรรเทาภาระค่าใช้จ่ายผู้ปกครองช่วงเปิดภาคเรียน โดยจําหน่ายสินค้าที่จําเป็น 11 หมวด ได้แก่
เครื่องแบบนักเรียน รองเท้าถุงเท้า กระเป๋าเรียน ตําราเรียนและหนังสือ เครื่องเขียน สื่อการเรียนการสอน
อุปกรณ์ไฟฟ้า อุปกรณ์สํานักงาน อุปกรณ์อินเตอร์เน็ตและแพลตฟอร์มออนไลน์ รวมกว่า 6,000 รายการ
ลดสูงสุดร้อยละ 85 ผู้ปกครองสามารถเลือกซื้อได้ตั้งแต่บัดนี้ – 31 พ.ค.2566 ที่ห้างสรรพสินค้า Big C,
Makro, Lotus’s, The Mall, เซ็นทรัล, B2S, SuperSport, Office Mate, Power Buy, Robinson, ดูโฮม,
โกลบอลล์ เฮ้าส์, โฮมโปร และสมใจเครื่องเขียน ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. สั่งการรถไฟฟ้าสายสีชมพู ช่วงแคราย - มีนบุรี พร้อมกำชับผู้รับสัมปทานฯ เดินหน้าลอกท่อระบายน้ำ เตรียมความพร้อมรับมือฤดูฝน
วันจันทร์ที่ 15 พฤษภาคม 2566
รฟม. สั่งการรถไฟฟ้าสายสีชมพู ช่วงแคราย - มีนบุรี พร้อมกําชับผู้รับสัมปทานฯ เดินหน้าลอกท่อระบายน้ํา เตรียมความพร้อมรับมือฤดูฝน
....
การรถไฟฟ้าขนส่งมวลชนแห่งประเทศไทย กระทรวงคมนาคม และโครงการรถไฟฟ้าสายสีชมพู ช่วงแคราย - มีนบุรี ติดตามและเฝ้าระวังปัญหาน้ําท่วมขังตามแนวก่อสร้างโครงการรถไฟฟ้าสายสีชมพูฯ โดยกําชับให้ผู้รับสัมปทานฯ ดําเนินการลอกท่อระบายน้ําและลํารางสาธารณะ เพื่อป้องกันเศษวัสดุอุดตันในแนวก่อสร้างรถไฟฟ้า และช่วยเพิ่มประสิทธิภาพในการระบายน้ํา โดยได้เริ่มลอกท่อระบายน้ําในจุดสําคัญ ซึ่งเป็นพื้นที่ต่ําและมีปัญหาน้ําท่วมขังเป็นประจําแล้วเสร็จเรียบร้อยเป็นลําดับแรก ได้แก่ บริเวณสถานีราชภัฏพระนคร (PK15) สถานีรามอินทรา 3 (PK17) และเตรียมดําเนินการบริเวณสถานีลาดปลาเค้า (PK18) ในลําดับถัดไปพร้อมกันนี้ รฟม. ได้สั่งการ พร้อมกําชับให้โครงการฯ ลอกท่อระบายน้ําตามแนวก่อสร้างรถไฟฟ้าอย่างต่อเนื่องสม่ําเสมอ และเฝ้าระวังพื้นที่เสี่ยงที่อาจเกิดน้ําท่วมขังได้ง่ายในช่วงฤดูฝน ควบคู่กับการจัดเตรียมเจ้าหน้าที่และเครื่องสูบน้ําให้พร้อมใช้งานอยู่เสมอ พร้อมประสานให้ความร่วมมือกับหน่วยงานท้องถิ่นในการเร่งระบายน้ําได้อย่างทันท่วงที เพื่ออํานวยความสะดวกและปลอดภัยให้แก่ประชาชนในกรณีฉุกเฉิน เพื่อให้เป็นไปตามนโยบายความรับผิดชอบต่อสังคมของ รฟม. ในการให้ความสําคัญแก่ประชาชนและชุมชนตามแนวสายทางโครงการรถไฟฟ้า ซึ่งอาจได้รับผลกระทบจากการดําเนินงานก่อสร้างโครงการฯ
สามารถติดตามสอบถามข้อมูลความคืบหน้าการดําเนินงานโครงการฯ ได้ที่เว็บไซต์ www.mrta-pinkline.com และ Line : @MRTPinkLine และเฟซบุ๊ก : โครงการรถไฟฟ้าสายสีชมพู ช่วงแคราย - มีนบุรี หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-เตรียมกำหนดมาตรฐานรับรองผลิตภัณฑ์-บริการทางการแพทย์แผนไทย (รีรัน)
วันจันทร์ที่ 15 พฤษภาคม 2566
เตรียมกําหนดมาตรฐานรับรองผลิตภัณฑ์-บริการทางการแพทย์แผนไทย (รีรัน)
วันอาทิตย์ที่ 14 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ปัจจุบันอุตสาหกรรมสมุนไพรไทยสร้างรายได้แก่ประเทศกว่า 45,000 ล้านบาทต่อปี
สํานักงานมาตรฐานผลิตภัณฑ์อุตสาหกรรม จึงร่วมกับ สภาการแพทย์แผนไทย
เตรียมสํารวจความต้องการของผู้ประกอบการเกี่ยวกับสมุนไพรและการแพทย์แผนไทยเพื่อจัดทําแผนกําหนดม
าตรฐานภายในเดือน มิ.ย.2566 โดยจะเริ่มจากกําหนดมาตรฐาน มอก.เอส ผลิตภัณฑ์สมุนไพร
บริการนวดแผนไทย และบริการนวดเพื่อสุขภาพ จากนั้นจะพัฒนาไปถึงมาตรฐาน มอก.
สําหรับผลิตภัณฑ์สมุนไพรในระดับอุตสาหกรรม เพื่อเพิ่มโอกาสในการแข่งขันทางธุรกิจให้แก่ผู้ประกอบการ
SMEs ไทยมากขึ้น ผู้ประกอบการ SMEs ที่สนใจยื่นขอรับการรับรองได้ที่ เว็บไซต์ tisi.go.th สอบถามโทร 0
2430 6826 ในวันและเวลาราชการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อลงกรณ์”ปลื้มส่งออกข้าวไทย 4 เดือน พุ่ง 3.05 ล้านตัน ดันราคาข้าวในประเทศสูง
วันจันทร์ที่ 15 พฤษภาคม 2566
“อลงกรณ์”ปลื้มส่งออกข้าวไทย 4 เดือน พุ่ง 3.05 ล้านตัน ดันราคาข้าวในประเทศสูง
“อลงกรณ์”ปลื้มส่งออกข้าวไทย 4 เดือน พุ่ง 3.05 ล้านตัน ดันราคาข้าวในประเทศสูง ชาวนามีรายได้เพิ่มขึ้น คาดปี2566 ส่งออกทะลุเป้า7.5ล้านตัน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์กล่าววันนี้(14 พ.ค.)ว่า เป็นข่าวดีที่การส่งออกข้าวของไทย 4 เดือนแรกของปีนี้ มีปริมาณสูงถึง 3.05 ล้านตัน และความต้องการข้าวในตลาดยังมีต่อเนื่อง ส่งผลทําให้ราคาข้าวในประเทศเกือบทุกประเภทสูงเกินราคาประกันรายได้โดยเฉพาะข้าวเจ้าซึ่งมีปริมาณการผลิตมากที่สุด คาดว่าการส่งออกข้าวของไทยในปี2566 จะทะลุเป้าหมาย 7.5ล้านตันและน่าจะแซงตัวเลขการส่งออกข้าวในปี2565
สําหรับการส่งออกข้าวไทยปี 2565 อยู่ที่ 7.69 ล้านตัน โดยปริมาณส่งออกเพิ่มขึ้น 22.1% เมื่อเทียบช่วงเดียวกันของปีก่อน ซึ่งเป็นการส่งออกสูงกว่าเป้าหมายที่ตั้งไว้ 7.5 ล้านตัน ขณะที่มูลค่าการส่งออกอยู่ที่ 138,451.8 ล้านบาท คิดเป็น 3,970.9 ล้านเหรียญสหรัฐ โดยมูลค่าส่งออกเพิ่มขึ้น 26.1% เมื่อเทียบกับช่วงเดียวกันของปีก่อน
“ยุทธศาสตร์ตลาดนําการผลิต เกษตรผลิตพาณิชย์ตลาดเป็นยุทธศาสตร์หลักบนความร่วมมือระหว่างกระทรวงเกษตรและสหกรณ์โดย ดร.เฉลิมชัย ศรีอ่อนรัฐมนตรีว่าการกระทรวงเกษตรและสหกรณ์และกระทรวงพาณิชย์โดยนายจุรินทร์ ลักษณวิศิษฏ์ รัฐมนตรีว่าการกระทรวงพาณิชย์มุ่งทํางานเชิงรุกร่วมกับภาคเอกชน และภาคเกษตรกรมีการพัฒนาพันธุ์ข้าวให้ผลผลิตต่อไร่สูงมีคุณภาพมาตรฐานตรงความต้องการของตลาด การยกระดับข้าวแปลงใหญ่พร้อมกับเพิ่มกิจกรรมส่งเสริมการตลาดในต่างประเทศมากขึ้นรวมทั้งค่าเงินบาทอยู่ในระดับที่แข่งขันได้เป็นปัจจัยสําคัญทําให้การส่งออกขยายตัวเพิ่มขึ้นอย่างต่อเนื่องตั้งแต่ปีที่แล้วจนถึงปีนี้ ประการสําคัญคือชาวนามีรายได้เพิ่มขึ้น”นายอลงกรณ์กล่าวในที่สุด.
รัฐบาลไทย-ข่าวทำเนียบรัฐบาล-หน.ผู้ตรวจฯ ก.อุตฯ และคณะเยี่ยมชมกระบวนการผลิตของบริษัทผู้ผลิตชิ้นส่วนโลหะและเครื่องจักรกลการเกษตรครบวงจร
วันศุกร์ที่ 12 พฤษภาคม 2566
12/05/2566
หน.ผู้ตรวจฯ ก.อุตฯ และคณะเยี่ยมชมกระบวนการผลิตของบริษัทผู้ผลิตชิ้นส่วนโลหะและเครื่องจักรกลการเกษตรครบวงจร
หน.ผู้ตรวจฯ ก.อุตฯ และคณะเยี่ยมชมกระบวนการผลิตของบริษัทผู้ผลิตชิ้นส่วนโลหะและเครื่องจักรกลการเกษตรครบวงจร พร้อมแลกเปลี่ยนแนวคิดเพื่อผลักดันให้เกิดการใช้เครื่องจักรกลการเกษตรสําหรับการตัดอ้อยเพื่อลดปัญหาการเผาอ้อย
จังหวัดชลบุรี : เมื่อวันที่ 11 พฤษภาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยนายภานุวัตน์ ตริยางกูรศรี เลขาธิการคณะกรรมการอ้อยและน้ําตาลทราย นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม และคณะ เยี่ยมชมการดําเนินงานของบริษัท ตั้งเซียะปิงโลหะกิจ จํากัด (TSP) ตําบลหนองซ้ําซาก อําเภอบ้านบึง จังหวัดชลบุรี โดยมีนายสุธีร์ เพชรโลหะกุล กรรมการผู้จัดการบริษัทฯ ให้การต้อนรับ
บริษัท ตั้งเซียะปิงโลหะกิจ จํากัด ก่อตั้งเมื่อปี พ.ศ. 2524 ดําเนินงานภายใต้แนวคิด "เพิ่มคุณค่าให้แก่งานโลหะ" ปัจจุบันมีพนักงาน 380 คน เป็นบริษัทผู้ผลิตชิ้นส่วนโลหะและเครื่องจักรกลการเกษตรครบวงจร ตั้งแต่เครื่องมือการเตรียมดินจนถึงการเก็บเกี่ยว ภายใต้แบรนด์ "ตราง้าว" รับจ้างผลิตชิ้นส่วนจากโลหะ OEM ให้แก่บริษัทต่างๆ งาน Fabrication ในภาคอุตสาหกรรม อาทิ ถังเก็บวัตถุดิบขนาดใหญ่ ระบบสํารองไฟขนาดใหญ่ ระบบท่อโลหะที่ใช้ลําเลียงวัตถุดิบเข้าสู่ไลน์การผลิต
พร้อมทั้งนี้ หน.ผู้ตรวจฯ และคณะได้ร่วมประชุมหารือ เพื่อรับฟังความต้องการของผู้ประกอบการที่ต้องการได้รับการสนับสนุนจากภาครัฐ พร้อมแลกเปลี่ยนแนวคิดในการผลักดันให้เกิดการใช้เครื่องจักรกลการเกษตรสําหรับการตัดอ้อยเพื่อลดปัญหาการ เผาอ้อย และทางบริษัทฯ ได้นําคณะ ผู้บริหารกระทรวงอุตสาหกรรมเข้าเยี่ยมชมไลน์การผลิต อุปกรณ์และเครื่องจักรกลการเกษตร ของบริษัทฯ อีกด้วย
รัฐบาลไทย-ข่าวทำเนียบรัฐบาล-บขส. เผยบรรยากาศการเดินทางก่อนวันเลือกตั้ง มีผู้ใช้บริการที่สถานีขนส่งฯ คึกคัก สั่งเตรียมความพร้อมจัดรถโดยสารให้เพียงพอและคุมเข้มความปลอดภัยในการเดินทาง
วันศุกร์ที่ 12 พฤษภาคม 2566
บขส. เผยบรรยากาศการเดินทางก่อนวันเลือกตั้ง มีผู้ใช้บริการที่สถานีขนส่งฯ คึกคัก สั่งเตรียมความพร้อมจัดรถโดยสารให้เพียงพอและคุมเข้มความปลอดภัยในการเดินทาง
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในวันอาทิตย์ที่ 14 พฤษภาคม 2566 นี้ เป็นวันเลือกตั้ง เพื่ออํานวยความสะดวกและรองรับการเดินทางของประชาชน บขส.ได้มีการระดมเวรและจัดเจ้าหน้าที่อํานวยความสะดวกประชาชนเดินทาง โดยในวันที่ 11 -12 พฤษภาคม 2566 คาดการณ์ว่าจะมีผู้โดยสารเดินทางในเที่ยวไปเฉลี่ยวันละ 35,000 คน ใช้รถโดยสาร (รถ บขส., รถร่วม, รถตู้) เฉลี่ยวันละ 3,500 เที่ยว ส่วนเที่ยวกลับวันที่ 15 พฤษภาคม 2566 คาดว่ามีผู้โดยสารเดินทาง เฉลี่ยวันละ 35,000 คน ใช้รถโดยสารประมาณ 3,500 เที่ยว และเพื่อป้องกันผู้โดยสารตกค้าง บขส. ได้ขอความร่วมมือผู้ประกอบการนํารถโดยสารไม่ประจําทาง (รถทะเบียน 30) มาจัดเสริมในเส้นทางต่าง ๆ ประมาณ 300 คันสําหรับข้อมูลการเดินทางเมื่อวานนี้ (11 พฤษภาคม 2566) มีผู้โดยสาร ใช้บริการ ในเที่ยวไป จํานวน 27,253 คน ใช้รถโดยสาร (รถ บขส., รถร่วม, รถตู้) 2,732 เที่ยว ส่วนในเที่ยวกลับ มีผู้ใช้บริการ จํานวน 27,474 คน ใช้รถโดยสาร (รถ บขส., รถร่วม, รถตู้) 2,768 เที่ยว ซึ่งต่ํากว่าตัวเลขคาดการณ์เล็กน้อย
กรรมการผู้จัดการใหญ่ บขส. กล่าวด้วยว่า เพื่ออํานวยความสะดวกและความปลอดภัยให้เป็นไปตามนโยบายของกระทรวงคมนาคม ในการดูแลประชาชนให้ได้รับความสะดวกและปลอดภัย บขส. ได้ขอความร่วมมือจากกรมการขนส่งทางบก, เจ้าหน้าที่ตํารวจ สน.บางซื่อ ช่วยลงพื้นที่ตรวจสอบความปลอดภัย และกวดขันไม่ให้มีการมาตั้งวินผิดกฎหมายบริเวณโดยรอบสถานีขนส่งฯ เพื่อป้องกันไม่ให้มีกลุ่มมิจฉาชีพมาหลอกลวงผู้โดยสาร และป้องกันปัญหาการจราจรที่ติดขัดในชั่วโมงเร่งด่วน นอกจากนี้ได้ขอใช้พื้นที่สถานีกลางกรุงเทพอภิวัฒน์ของการรถไฟแห่งประเทศไทย เป็นจุดกลับรถและสํารองวิน พร้อมขอความร่วมมือ ขสมก. และผู้ประกอบการรถแท็กซี่ นํารถโดยสารมาอํานวยความสะดวกรับ-ส่งผู้โดยสารในเที่ยวกลับ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) ส่วนด้านความปลอดภัยของรถโดยสาร บขส.ได้เน้นย้ําให้มีการเตรียมความพร้อมของรถโดยสารก่อนการเดินทาง โดยตรวจเช็ครถโดยสารให้อยู่ในสภาพพร้อมใช้งาน ควบคุมความเร็วบนรถโดยสาร ไม่เกิน 90 กิโลเมตร/ชั่วโมง จัดพนักงานขับรถ 2 คน ในเส้นทางสายยาวที่ใช้เวลาเดินทางเกิน 4 ชั่วโมง พนักงานขับรถต้องปลอดแอลกอฮอล์และสารเสพติด และให้ปฏิบัติ ตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) รวมทั้งใช้มาตรการ 4 พร้อม คือ สถานีพร้อม, พนักงานพร้อม, รถโดยสารพร้อม และการบริการพร้อม ในการอํานวยความสะดวกผู้โดยสาร
นอกจากนี้ บขส.ได้จัดโปรโมชั่นมอบส่วนลดค่าโดยสาร 5% (ไม่รวมค่าธรรมเนียม) และคะแนนสะสมคูณ 2 ให้กับสมาชิก บขส. Card ที่จองตั๋วโดยสารผ่านช่องทางออนไลน์ Application : E-ticket, Website บขส. : https://tcl99web.transport.co.th และเดินทางตั้งแต่วันนี้ - 15 พฤษภาคม 2566 หรือจองตั๋วโดยสารได้ที่ตัวแทนจําหน่ายตั๋ว และช่องจําหน่ายตั๋ว บขส. ณ สถานีเดินรถทั่วประเทศ สอบถามข้อมูลเพิ่มเติมได้ที่ บขส. Call Center 1490
รัฐบาลไทย-ข่าวทำเนียบรัฐบาล-คณะทำงานพัฒนายกระดับมาตรฐานการให้บริการของศูนย์ราชการสะดวก สำนักงานปลัดกระทรวงยุติธรรม ลงพื้นที่ตรวจเยี่ยมการดำเนินงานตามมาตรฐานศูนย์ราชการสะดวก (มาตรฐาน GECC) สยจ.อุตรดิตถ์
วันศุกร์ที่ 12 พฤษภาคม 2566
12/05/2566
คณะทํางานพัฒนายกระดับมาตรฐานการให้บริการของศูนย์ราชการสะดวก สํานักงานปลัดกระทรวงยุติธรรม ลงพื้นที่ตรวจเยี่ยมการดําเนินงานตามมาตรฐานศูนย์ราชการสะดวก (มาตรฐาน GECC) สยจ.อุตรดิตถ์
คณะทํางานพัฒนายกระดับมาตรฐานการให้บริการของศูนย์ราชการสะดวก สํานักงานปลัดกระทรวงยุติธรรม ลงพื้นที่ตรวจเยี่ยมการดําเนินงานตามมาตรฐานศูนย์ราชการสะดวก (มาตรฐาน GECC) ของ สยจ.อุตรดิตถ์
เมื่อวันพฤหัสบดีที่ ๑๑ พฤษภาคม ๒๕๖๖ คณะทํางานพัฒนายกระดับมาตรฐานการให้บริการของศูนย์ราชการสะดวก สํานักงานปลัดกระทรวงยุติธรรม นําโดย นางอรัญญา ทองน้ําตะโก รองปลัดกระทรวงยุติธรรมประธานคณะทํางาน นางอรเกษมศิลป์ จิรวัสวงศ์ ผู้อํานวยการกลุ่มพัฒนาระบบบริหาร และผู้แทนกองประสานราชการยุติธรรมจังหวัด คณะทํางานและฝ่ายเลขานุการ ลงพื้นที่ตรวจเยี่ยมการดําเนินงานตามมาตรฐานศูนย์ราชการสะดวก (มาตรฐาน GECC) ของสํานักงานยุติธรรมจังหวัดอุตรดิตถ์ ซึ่งมี นางชุลีกรณ์ แนวณรงค์ ยุติธรรมจังหวัดอุตรดิตถ์ นายทัศพร ฟ้อนบําเรอ ผู้อํานวยการสถานพินิจและคุ้มครองเด็กและเยาวชนจังหวัดอุตรดิตถ์ นายวารินทร์ หัตถกิจนิกรผู้อํานวยการสํานักงานบังคับคดีจังหวัดอุตรดิตถ์ นางสาวณัฐนันท์ พิทักษา ผู้อํานวยการสํานักงานยุติธรรมจังหวัดพิษณุโลก และผู้แทนหน่วยงานในสังกัดสํานักงานยุติธรรมจังหวัดอุตรดิตถ์ ให้การต้อนรับ พร้อมนําเสนอผลการดําเนินงานที่เตรียมรับการตรวจประเมินจากคณะอนุกรรมการตรวจประเมินมาตรฐานศูนย์ราชการสะดวก (GECC) ซึ่งผ่านขั้นตอนการคัดกรองเอกสาร (ขั้นตอนที่ ๑) และกําหนดจะตรวจประเมิน (ขั้นตอนที่ ๒) ในวันที่ ๒๒ พฤษภาคม ๒๕๖๖
โอกาสนี้ นางอรัญญา กล่าวใจความสําคัญตอนหนึ่งว่า "สํานักงานยุติธรรมจังหวัดอุตรดิตถ์ เป็นหน่วยงานที่ผ่านการตรวจประเมินในขั้นตอนที่ ๑ เป็นปีแรก ขอให้เตรียมพร้อมในการนําเสนอผลการดําเนินงาน โดยให้ฝ่ายเลขานุการคณะทํางานฯ และสํานักงานยุติธรรมจังหวัดพิษณุโลกเป็นพี่เลี้ยง ร่วมเตรียมความพร้อมในการนําเสนอ สําหรับรางวัลจะได้หรือไม่ได้นั้นไม่ได้สําคัญเท่ากับเราได้รับข้อเสนอแนะเพื่อการปรับปรุงและพัฒนาการบริการจากคณะอนุกรรมการ พร้อมทั้งได้กล่าวชื่นชมผู้อํานวยการและเจ้าหน้าที่สํานักงานยุติธรรมจังหวัดอุตรดิตถ์ และสํานักงานคุมประพฤติจังหวัดอุตรดิตถ์ ที่ร่วมแรง ร่วมใจ และยุติธรรมจังหวัดที่ให้ความสําคัญกับมาตรฐานศูนย์กลางราชการสะดวก
รัฐบาลไทย-ข่าวทำเนียบรัฐบาล-พม. จับมือภาคีเครือข่าย ช่วยชาวชุมชนโรงปูนเดือดร้อนจากเหตุไฟไหม้
วันศุกร์ที่ 12 พฤษภาคม 2566
พม. จับมือภาคีเครือข่าย ช่วยชาวชุมชนโรงปูนเดือดร้อนจากเหตุไฟไหม้
พม. จับมือภาคีเครือข่าย ช่วยชาวชุมชนโรงปูนเดือดร้อนจากเหตุไฟไหม้
วันนี้ (11 พ.ค. 66) เวลา 15.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานมอบความช่วยเหลือผู้ประสบปัญหาทางสังคมกรณี ไฟไหม้ชุมชนโรงปูน "ด้วยความห่วงใยจากใจ พม." โดยมี นางจตุพร โรจนพานิช อธิบดีกรมพัฒนาสังคมและสวัสดิการ นายสยาม นนท์คําจันทร์ ผู้ช่วยผู้อํานวยการสถาบันพัฒนาองค์กรชุมชน คณะผู้บริหารกระทรวง พม. นายสุขสันต์ กิตติศุภกร รองปลัดกรุงเทพมหานคร หน่วยงานสังกัดกระทรวง พม. และ กทม. และภาคีเครือข่าย ร่วมมอบความช่วยเหลือ ณ ศูนย์พัฒนาเด็กอ่อนวัยเรียน ชุมชนโรงปูน (ฝั่งเหนือ) เขตห้วยขวาง กรุงเทพฯ
นายอนุกูล กล่าวว่า เมื่อกลางดึกของวันที่ 13 เมษายน 2566 ที่ผ่านมา เกิดเหตุเพลิงไหม้ในชุมชนโรงปูนและลุกลามบนพื้นที่กว่า 200 ตารางวา ทําให้บ้านเรือนพังเสียหายทั้งหลัง และบางส่วน ส่งผลให้ชาวชุมชนผู้ประสบภัยได้รับความเดือดร้อนจํานวนมากถึง 52 ครัวเรือน 148 คน ซึ่งเป็นผู้สูงอายุ 22 คน เด็กและเยาวชน 30 คน และผู้พิการ 1 คน ทั้งนี้ ชุมชนโรงปูน ตั้งอยู่ในแขวงบางกะปิ เขตห้วยขวาง กรุงเทพฯ บนที่ดินของการรถไฟแห่งประเทศไทย มีจํานวนประชากรทั้งสิ้น 3,500 คน 750 ครัวเรือน โดยมีกลุ่มเปราะบาง ได้แก่ เด็กและเยาวชนประมาณ 300 คน ผู้สูงอายุ 400 คน และผู้พิการ 42 คน ประชากรส่วนใหญ่ประกอบอาชีพรับจ้างทั่วไป มีรายได้ไม่แน่นอน และที่อยู่อาศัยปลูกสร้างในลักษณะแออัด ไม่มั่นคง
นายอนุกูล กล่าวต่อไปว่า วันนี้ ขอขอบคุณภาคีเครือข่ายทุกภาคส่วนที่เข้ามาร่วมด้วยช่วยกัน มาเป็นหุ้นส่วนทางสังคมที่ช่วยกันในยามเดือดร้อน ซึ่งผ่านมาเกือบ 30 วัน ที่พี่น้องชาวชุมชนโรงปูนฝ่าวิกฤตมาได้ เพราะเรามีกําลังใจให้กัน และกระทรวง พม. มีหน่วยงานดูแลพื้นที่ชุมชนที่เกิดวิกฤต ทั้งนี้ ตั้งแต่เกิดเหตุไฟไหม้ มีการลงพื้นที่เพื่อให้ความช่วยเหลือเบื้องต้นแล้ว โดยวันนี้ มีการมอบเครื่องอุปโภคบริโภคที่จําเป็น มอบอาหารปรุงสุกจากครัวกลาง มอบเงินช่วยเหลือสําหรับที่อยู่อาศัย และเงินสงเคราะห์สําหรับกลุ่มเปราะบาง เพื่อเป็นกําลังใจให้กับชาวชุมชน และภาคีเครือข่ายทุกภาคส่วนได้มาร่วมมอบความช่วยเหลือต่างๆ อีกด้วย ซึ่งวันนี้มีความสําคัญอย่างยิ่ง และขอเป็นกําลังใจให้กับพี่น้องชาวชุมชนทุกท่านในการฝ่าวิกฤตนี้ หากท่านมีปัญหา ต้องการความช่วยเหลือเป็นพิเศษ กระทรวง พม. พร้อมประสานให้ความช่วยเหลือ เพื่อยกระดับคุณภาพชีวิตชาวชุมชนให้ดียิ่งขึ้น
นายอนุกูล กล่าวเพิ่มเติมว่า ที่ผ่านมา กรุงเทพมหานคร โดยสํานักงานเขตห้วยขวาง สถาบันพัฒนาองค์กรชุมชน (องค์การมหาชน) หรือ พอช. เครือข่ายที่อยู่อาศัยภาค กรุงเทพฯ ปริมณฑล และตะวันออก รวมถึงภาคีเครือข่ายทั้งภาครัฐและเอกชน ได้บูรณาการความช่วยเหลือ เป็นเครื่องอุปโภคบริโภคที่จําเป็น งบประมาณสนับสนุนสําหรับการจัดหาที่อยู่ชั่วคราวและการจัดตั้งครัวกลางให้แก่ชาวชุมชนผู้ประสบภัยทั้งหมด อีกทั้งกระทรวง พม. ได้ช่วยเหลือเยียวยาทั้งงบประมาณพัฒนาที่อยู่อาศัยชั่วคราว กรณีไฟไหม้ไล่รื้อ เงินสงเคราะห์ครอบครัวผู้มีรายได้น้อยและผู้ไร้พึ่ง และเงินสงเคราะห์และฟื้นฟูสมรรถภาพคนพิการ ซึ่งช่วยบรรเทาความเดือดร้อนเบื้องต้นให้แก่ชาวชุมชนโรงปูนได้มีความเข้มแข็งและสามารถผ่านพ้นวิกฤตนี้ไปได้
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทยเดินหน้าตามแผนสู่เมืองแห่งพลังงานสะอาด สร้างงาน เพิ่มระบบหมุนเวียนแก่เศรษฐกิจ ทั้งยังตอกย้ำศักยภาพการเป็นฮับอุตสาหกรรมยานยนต์ไฟฟ้าของไทยในภูมิภาค
วันศุกร์ที่ 12 พฤษภาคม 2566
12/05/2566
โฆษกรัฐบาลเผย นายกฯ ยินดี ไทยเดินหน้าตามแผนสู่เมืองแห่งพลังงานสะอาด สร้างงาน เพิ่มระบบหมุนเวียนแก่เศรษฐกิจ ทั้งยังตอกย้ําศักยภาพการเป็นฮับอุตสาหกรรมยานยนต์ไฟฟ้าของไทยในภูมิภาค
โฆษกรัฐบาลเผย นายกฯ ยินดี ไทยเดินหน้าตามแผนสู่เมืองแห่งพลังงานสะอาด สร้างงาน เพิ่มระบบหมุนเวียนแก่เศรษฐกิจ ทั้งยังตอกย้ําศักยภาพการเป็นฮับอุตสาหกรรมยานยนต์ไฟฟ้าของไทยในภูมิภาค สร้างเศรษฐกิจที่เป็นมิตรต่อสิ่งแวดล้อมและยั่งยืน
วันนี้ (12 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบหน่วยงานรัฐเดินหน้าตามนโยบายรัฐบาล และเจตนารมณ์ของไทยในการยกระดับการแก้ไขปัญหาภูมิอากาศอย่างเต็มที่ทุกวิถีทาง พร้อมมุ่งสู่การเป็นเมืองแห่งพลังงานสะอาด ตอกย้ําศักยภาพของไทยในการเป็นศูนย์กลางอุตสาหกรรมยานยนต์ไฟฟ้า จากการลงทุนในภาคอุตสาหกรรมพลาสติกชีวภาพและยานยนต์ไฟฟ้า (EV) ที่เติบโตต่อเนื่อง พร้อมผลักดันไทย ดึงดูดนักลงทุนต่างประเทศเพิ่มเติม
โฆษกประจําสํานักนายกรัฐมนตรีกล่าวว่า การลงทุนด้านนวัตกรรมและเทคโนโลยีที่เป็นมิตรต่อสิ่งแวดล้อมมีการเติบโตต่อเนื่อง ซึ่งกลุ่มอุตสาหกรรมหลักที่ช่วยกระตุ้นยอดการลงทุน คือ อุตสาหกรรมการผลิตเม็ดพลาสติกชีวภาพ ที่เกิดเกิดการลงทุนกว่า 19,000 ล้านบาท และอุตสาหกรรมการผลิตยานยนต์ไฟฟ้า (EV) เกิดการลงทุนกว่า 1,400 ล้านบาท เป็นผลจากการจัดทํามาตรการกระตุ้น และมาตรการสนับสนุนนโยบายรัฐบาลเพื่อให้เกิดการผลิตและการใช้ยานยนต์ไฟฟ้าในประเทศ ให้เป็นไปตามเป้าหมายการผลิตและการใช้ยานยนต์ไร้มลพิษ (Zero Emission Vehicle : ZEV) ลดการใช้น้ํามัน ลดการปล่อยไอเสีย รวมทั้งลดฝุ่น PM 2.5
นอกจากนี้ ยังคาดการณ์ว่า ยอดการลงทุนจะเพิ่มขึ้นรวมไม่ต่ํากว่า 1.8 แสนล้านบาท ในไตรมาสที่ 3 และ 4 ของปี 2566 นี้ จากการส่งเสริมการลงทุน รวมถึงการเร่งรัดการลงทุนของผู้ประกอบการที่ได้รับอนุมัติและออกบัตรส่งเสริมการลงทุนในช่วงปี 2563 - 2565 ที่ผ่านมา โดยเฉพาะด้านอุตสาหกรรมยานยนต์ไฟฟ้า ซึ่งปัจจุบัน สํานักงานคณะกรรมการส่งเสริมการลงทุน (BOI) ได้อนุมัติการส่งเสริมโครงการผลิตยานยนต์ไฟฟ้าทุกประเภท ทั้งยานยนต์ไฟฟ้าแบบแบตเตอรี่ (BEV) ปลั๊กอินไฮบริด (PHEV) และไฮบริด (HEV) รวมมูลค่าเงินลงทุนกว่า 86,800 ล้านบาท สอดคล้องกับแนวโน้มความต้องการใช้ยานยนต์ไฟฟ้าในประเทศ ซึ่งรายงานยอดรถจดทะเบียนใหม่จําแนกตามชนิดเชื้อเพลงจากกรมการขนส่งทางบก กระทรวงคมนาคม พบว่า ในไตรมาส 2 ของปีงบประมาณ 2566 รถจดทะเบียนใหม่มีอัตราการเปลี่ยนแปลงเพิ่มขึ้น โดยรถที่ใช้ไฟฟ้าเพิ่มขึ้นมากที่สุดถึงร้อยละ 625.00 ด้วยกระแสการใช้ยานยนต์ไฟฟ้าในประเทศที่ได้รับความนิยมอย่างต่อเนื่อง ทําให้มีรถที่ใช้พลังงานไฟฟ้าจดทะเบียนใหม่เพิ่มขึ้น
“นายกรัฐมนตรีเชื่อมั่นว่าผลการดําเนินงานและการใช้มาตรการเชิงรุกต่าง ๆ ที่ผ่านมาของรัฐบาลและหน่วยงานที่เกี่ยวข้อง จะเป็นส่วนสําคัญที่ช่วยผลักดันการลงทุนในประเทศให้ก้าวหน้าต่อไป โดยปัจจุบันต้องคํานึงการใช้ทรัพยากรอย่างคุ้มค่า เน้นการใช้พลังงานสะอาดผ่านนโยบายส่งเสริมยานยนต์ไฟฟ้า รวมไปถึงโมเดลเศรษฐกิจ BCG ให้ผู้ประกอบการใช้นวัตกรรมและเทคโนโลยีที่เป็นมิตรต่อสิ่งแวดล้อม เพื่อเพิ่มขีดความสามารถในการแข่งขันและสร้างการเติบโตอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-ก.แรงงาน จัดหน่วยบริการเคลื่อนที่ ซ่อมอุปกรณ์ไฟฟ้าช่วยเหลือประชาชน ลดผลกระทบพายุพัดถล่ม
วันศุกร์ที่ 12 พฤษภาคม 2566
ก.แรงงาน จัดหน่วยบริการเคลื่อนที่ ซ่อมอุปกรณ์ไฟฟ้าช่วยเหลือประชาชน ลดผลกระทบพายุพัดถล่ม
กระทรวงแรงงาน โดยกรมพัฒนาฝีมือแรงงานจัดหน่วยบริการเคลื่อนที่ บริการซ่อมแซมเครื่องใช้ไฟฟ้า บรรเทาความเดือดร้อนของประชาชน  ที่ได้รับผลกระทบพายุฤดูร้อนที่จังหวัดน่าน
รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนอย่าหลงเชื่อผู้แอบอ้างเป็นเจ้าหน้าที่ ตรวจสอบสถานะความเป็นเจ้าของทะเบียนรถ และไม่ดาวน์โหลดแอปพลิเคชัน ไม่กดลิงก์ที่มิจฉาชีพส่งมาให้เด็ดขาด
วันศุกร์ที่ 12 พฤษภาคม 2566
กรมการขนส่งทางบก เตือนประชาชนอย่าหลงเชื่อผู้แอบอ้างเป็นเจ้าหน้าที่ ตรวจสอบสถานะความเป็นเจ้าของทะเบียนรถ และไม่ดาวน์โหลดแอปพลิเคชัน ไม่กดลิงก์ที่มิจฉาชีพส่งมาให้เด็ดขาด
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ขณะนี้มีผู้แอบอ้างว่าเป็นเจ้าหน้าที่ของกรมการขนส่งทางบก (ขบ.) หรือเจ้าหน้าที่ของสํานักงานขนส่งจังหวัด โทรสอบถามข้อมูลส่วนบุคคล เช่น ชื่อ นามสกุล ทะเบียนรถ และแจ้งให้ดาวน์โหลดแอปพลิเคชันเพื่อตรวจสอบข้อมูลทะเบียนรถของตัวเอง หรือให้เข้าลิงก์ที่ผู้แอบอ้างส่งมาให้ เพื่อเข้าไปยืนยันข้อมูลส่วนบุคคลที่อยู่ในความดูแลของ ขบ. เช่น เจ้าของรถมีรถกี่คัน เลขทะเบียนอะไรบ้าง โดยอ้างว่าหากไม่เข้าไปยืนยันข้อมูลดังกล่าว จะทําให้ข้อมูลของเจ้าของรถถูกลบและไม่สามารถเรียกคืนได้ ซึ่ง ขบ. ขอแจ้งเตือนภัยกับทุกท่านว่า พฤติกรรมดังกล่าวเป็นการกระทําของมิจฉาชีพ อย่าหลงเชื่ออย่าบอกข้อมูลส่วนบุคคล อย่าดาวน์โหลดแอปพลิเคชัน อย่าคลิกลิงก์ที่ผู้แอบอ้างส่งมาให้เด็ดขาด เพราะเสี่ยงถูกนําข้อมูลส่วนบุคคลไปทําให้เกิดความเสียหายและสูญเสียทรัพย์สิน
ทั้งนี้ ขอยืนยันว่า ขบ. ไม่มีนโยบายให้เจ้าหน้าที่โทรตรวจสอบความเป็นเจ้าของทะเบียนรถและให้ดาวน์โหลดแอปพลิเคชันหรือให้กดลิงก์เพื่อยืนยันข้อมูลส่วนบุคคลแต่อย่างใด หากท่านได้รับการติดต่อลักษณะดังกล่าว ให้สงสัยไว้ว่าเป็นมิจฉาชีพอย่างแน่นอน และสําหรับผู้ที่แอบอ้างเป็นเจ้าหน้าที่ ขบ. เพื่อหลอกลวงประชาชน จะเข้าข่ายเป็นการฉ้อโกงประชาชนโดยแสดงตนเป็นคนอื่นตามประมวลกฎหมายอาญา มาตรา 343 วรรคสอง ต้องระวางโทษจําคุกตั้งแต่ 6 เดือน ถึง 7 ปี ปรับตั้งแต่ 10,000 - 140,000 บาท และถือเป็นการกระทําโดยทุจริต หรือโดยหลอกลวง นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ ตามพระราชบัญญัติว่าด้วยการกระทําความผิดเกี่ยวกับคอมพิวเตอร์ (ฉบับที่ 2) พ.ศ. 2560
รองอธิบดีกรมการขนส่งทางบก กล่าวเพิ่มเติมว่า นอกจากนี้ ขบ. ขอเตือนประชาชนให้ระวังเพจมิจฉาชีพแอบอ้างรับทําใบขับขี่ออนไลน์ ซึ่งจะนํารูปตราสัญลักษณ์ ขบ. มาใส่ในรูปโปรไฟล์ หรือนํารูปภาพของผู้ที่ได้รับใบขับขี่มาแอบอ้าง เพื่อสร้างความน่าเชื่อถือ และโฆษณาหลอกลวงว่าสามารถออกใบขับขี่ได้โดยไม่ต้องเดินทางไปที่สํานักงานขนส่ง และเรียกเก็บค่าบริการสูงเกินกว่าอัตราที่กฎหมายกําหนด ทั้งนี้ สําหรับการขอรับใบขับขี่ทุกชนิดมีมาตรฐานเดียวกันทั่วประเทศ คือ ผู้ที่ต้องการขอรับใบขับขี่สามารถดําเนินการตั้งแต่การตรวจสอบเอกสาร การทดสอบสมรรถภาพร่างกาย การอบรม การทดสอบข้อเขียน การทดสอบขับรถ ที่สํานักงานขนส่งหรือโรงเรียนสอนขับรถที่รับรองโดย ขบ. และการถ่ายรูปเพื่อออกใบอนุญาตขับรถต้องมาดําเนินการที่สํานักงานขนส่งเท่านั้น สําหรับผู้ที่ต้องการขอรับใบขับขี่ใหม่สามารถจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสํานักงานขนส่ง วันและเวลาที่สะดวกได้ด้วยตนเอง หากประชาชนท่านใดพบผู้แอบอ้างเป็นเจ้าหน้าที่ของ ขบ. โทรศัพท์มาตรวจสอบความเป็นเจ้าของทะเบียนรถหรือขอข้อมูลส่วนบุคคล รวมถึงพบเพจเฟซบุ๊กปลอมในการรับทําใบขับขี่ สามารถแจ้งเบาะแสมายัง ขบ. ได้โดยตรง หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-​กระทรวงเกษตรฯ ประชุมติดตามความก้าวหน้าการสนับสนุนโครงการสร้างอาชีพผลิตสินค้าเกษตรมูลค่าสูงเพื่อขับเคลื่อนแผนธุรกิจเกษตรรายสินค้าของหมู่บ้าน
วันศุกร์ที่ 12 พฤษภาคม 2566
​กระทรวงเกษตรฯ ประชุมติดตามความก้าวหน้าการสนับสนุนโครงการสร้างอาชีพผลิตสินค้าเกษตรมูลค่าสูงเพื่อขับเคลื่อนแผนธุรกิจเกษตรรายสินค้าของหมู่บ้าน
​กระทรวงเกษตรฯ ประชุมติดตามความก้าวหน้าการสนับสนุนโครงการสร้างอาชีพผลิตสินค้าเกษตรมูลค่าสูงเพื่อขับเคลื่อนแผนธุรกิจเกษตรรายสินค้าของหมู่บ้าน
(วันที่ 12 พฤษภาคม 2566 ) พันจ่าเอกประเสริฐ มาลัย หัวหน้าผู้ตรวจราชการกระทรวงเกษตรและสหกรณ์ เป็นประธานการประชุมการสนับสนุนโครงการสร้างอาชีพผลิตสินค้าเกษตรมูลค่าสูงเพื่อขับเคลื่อนแผนธุรกิจเกษตรรายสินค้าของหมู่บ้านผ่านแหล่งเงินทุนจากการสนับสนุนสินเชื่อเพื่อพัฒนาการเกษตรแบบแปลงใหญ่ ภายใต้โครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง พร้อมด้วยผู้แทนหน่วยงานทั้งในและนอกสังกัดที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์
โดยในที่ประชุมมีการติดตามความก้าวหน้าโครงการโครงการสร้างอาชีพผลิตสินค้าเกษตรมูลค่าสูงเพื่อขับเคลื่อนแผนธุรกิจเกษตรรายสินค้าของหมู่บ้านผ่านแหล่งเงินทุนจากการสนับสนุนสินเชื่อเพื่อพัฒนาการเกษตรแบบแปลงใหญ่ จํานวน 6 โครงการ อาทิ 1) โครงการแปลงใหญ่ผลิตเมล็ดข้าวพันธุ์ดี 2) โครงการแปลงใหญ่ผลิตมันสําปะหลังระบบน้ําหยด 3) โครงการแปลงใหญ่ผลิตปุ๋ยอินทรีย์ธาตุอาหารสูง 4) โครงการแปลงใหญ่หมู่บ้านผลิตอาหารสัตว์ 5) โครงการแปลงใหญ่หมู่บ้านโคบาลไทย และ 6) โครงการแปลงใหญ่หมู่บ้านเลี้ยงไก่ไข่
ทั้งนี้ กระทรวงเกษตรฯ มอบหมายให้ธนาคารเพื่อการเกษตรและสหกรณ์การเกษตร (ธ.ก.ส.) สนับสนุนการขับเคลื่อนโครงการฯ ดังกล่าวและพิจารณาแหล่งเงินทุน เพื่อสนับสนุนแผนธุรกิจเกษตรรายสินค้าของหมู่บ้านตามภารกิจที่รับผิดชอบ รวมทั้งขับเคลื่อนโครงการฯ ดังกล่าว ต่อไป
รัฐบาลไทย-ข่าวทำเนียบรัฐบาล-ขสมก. เตรียมความพร้อมจัดเดินรถ
วันศุกร์ที่ 12 พฤษภาคม 2566
ขสมก. เตรียมความพร้อมจัดเดินรถ
ต้อนรับเปิดเทอมใหม่ ปีการศึกษา 2566
นายกิตติกานต์ จอมดวง จารุวรพลกุลผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่สํานักงานคณะกรรมการการศึกษาขั้นพื้นฐาน (สพฐ.) ประกาศเปิดภาคเรียนปีการศึกษา 2566 ในวันที่ 15 พฤษภาคม 2566 เป็นการกลับมาเปิดเรียนแบบ On Site ทั้งหมดพร้อมกันทั่วประเทศ คาดว่าจะมีนักเรียน นักศึกษา ผู้ปกครอง และประชาชนทั่วไป ใช้บริการระบบขนส่งสาธารณะเป็นจํานวนมาก องค์การขนส่งมวลชนกรุงเทพ (ขสมก.) ได้มีการเตรียมความพร้อมให้บริการรถโดยสารประจําทาง เพื่อรองรับการใช้บริการของประชาชนที่จะเพิ่มมากขึ้นในช่วงเปิดภาคเรียนใหม่ ดังนี้
1. ด้านรถโดยสาร ได้เพิ่มจํานวนการเปลี่ยนกะของพนักงานประจํารถในวันธรรมดา เพื่อเพิ่มความถี่ในการให้บริการจํานวน 18,487 เที่ยว/วัน พร้อมทั้งตรวจเช็กสภาพและตรวจสอบการซ่อมบํารุงอุปกรณ์ส่วนควบต่าง ๆ ของรถโดยสารให้อยู่ในสภาพใช้งานได้ดี รวมถึงดูแลความสะอาดภายในรถก่อนนํารถออกวิ่งให้บริการ
2. ด้านพนักงานประจํารถกํากับดูแลพนักงานขับรถโดยสารให้ปฏิบัติหน้าที่ตามกฎจราจรอย่างเคร่งครัด และขับรถด้วยความระมัดระวัง โดยเฉพาะบริเวณทางแยก ทางข้าม รวมทั้งให้พนักงานเก็บค่าโดยสาร ดูแลการขึ้น - ลงรถของผู้ใช้บริการอย่างใกล้ชิด และให้บริการด้วยความสุภาพเรียบร้อย
นอกจากนี้ ขสมก. ได้จัดรถสายตรวจ พนักงานนายตรวจของเขตการเดินรถทั้ง 8 เขต และเจ้าหน้าที่สายตรวจพิเศษ ประจําจุด ณ บริเวณหน้าโรงเรียน ป้ายหยุดรถโดยสารที่มีผู้ใช้บริการหนาแน่นและจุดที่มีความเสี่ยงต่อการเกิดอุบัติเหตุ เพื่ออํานวยความสะดวกด้านการจราจร ดูแลการขึ้น - ลงรถ และความปลอดภัยของผู้ใช้รถใช้ถนน
รัฐบาลไทย-ข่าวทำเนียบรัฐบาล-ซ้อมใหญ่ "พระราชพิธีพืชมงคลฯ"
วันศุกร์ที่ 12 พฤษภาคม 2566
ซ้อมใหญ่ "พระราชพิธีพืชมงคลฯ"
ซ้อมใหญ่ "พระราชพิธีพืชมงคลฯ"
ซ้อมใหญ่ "พระราชพิธีพืชมงคลฯ" : นายประยูร อินสกุล ปลัดกระทรวงเกษตรและสหกรณ์ ผู้ทําหน้าที่พระยาแรกนา เทพีคู่หาบทอง เทพีคู่หาบเงิน ผู้เชิญเครื่องอิสริยยศ และคู่เคียงในกระบวนแห่อิสริยยศพระยาแรกนา พร้อมด้วยเจ้าหน้าที่ผู้ปฏิบัติงานฝ่ายต่าง ๆ ทั้งในสังกัดกระทรวงเกษตรและสหกรณ์และผู้แทนหน่วยงานทุกฝ่ายที่เกี่ยวข้อง อาทิ สํานักพระราชวัง กระทรวงกลาโหม กระทรวงการต่างประเทศ สํานักงานตํารวจแห่งชาติ กรมโยธาธิการและผังเมือง กรมประชาสัมพันธ์ เป็นต้น เข้าร่วมการซ้อมใหญ่พระราชพิธีพืชมงคลจรดพระนังคัลแรกนาขวัญ ประจําปี 2566 ก่อนวันจริงที่จะมีขึ้นในวันพุธที่ 17 พฤษภาคม 2566 ที่จะถึงนี้ ตามฤกษ์พิธีไถหว่าน ระหว่างเวลา 08.09-08.39 น. ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-โฆษกรัฐบาลเผย กรมอุตุฯ พยากรณ์อากาศวันเลือกตั้ง 14 พ.ค. 66 ทุกภาคของไทยจะมีฝนตกต่อเนื่อง-หนักบางแห่ง แนะประชาชนวางแผน เผื่อเวลาเดินทางไปใช้สิทธิ
วันศุกร์ที่ 12 พฤษภาคม 2566
12/05/2566
โฆษกรัฐบาลเผย กรมอุตุฯ พยากรณ์อากาศวันเลือกตั้ง 14 พ.ค. 66 ทุกภาคของไทยจะมีฝนตกต่อเนื่อง-หนักบางแห่ง แนะประชาชนวางแผน เผื่อเวลาเดินทางไปใช้สิทธิ
โฆษกรัฐบาลเผย กรมอุตุฯ พยากรณ์อากาศวันเลือกตั้ง 14 พ.ค. 66 ทุกภาคของไทยจะมีฝนตกต่อเนื่อง-หนักบางแห่ง แนะประชาชนวางแผน เผื่อเวลาเดินทางไปใช้สิทธิ
วันนี้ (12 พ.ค. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่กรมอุตุนิยมวิทยา ได้พยากรณ์อากาศวันเลือกตั้ง 14 พฤษภาคม 2566 ซึ่งพื้นที่ทุกภาคของประเทศไทยจะมีฝนตกต่อเนื่องและมีฝนตกหนักบางแห่ง จึงขอแนะนําให้ประชาชนผู้มีสิทธิออกเสียงเลือกตั้งสมาชิกสภาผู้แทนราษฎร เตรียมพร้อมออกไปใช้สิทธิตั้งแต่ช่วงเช้า และช่วงเย็นควรพกร่มและเสื้อกันฝนไปด้วย รวมทั้งขอให้วางแผนการเดินทางและเผื่อเวลาในการเดินทางเพื่อไปใช้สิทธิได้ทันระหว่างเวลา 08.00 – 17.00 น.
นายอนุชากล่าวถึงพยากรณ์อากาศกรมอุตุนิยมวิทยาระบุว่า วันที่ 14 พ.ค. 66 ประเทศไทยจะมีฝนตกต่อเนื่องและมีฝนตกหนักบางแห่ง โดยเฉพาะด้านตะวันตกของภาคเหนือ ซึ่งพยากรณ์อากาศของแต่ละภาคเป็นดังนี้
- ภาคเหนือ อุณหภูมิสูงสุด 29-34 องศาเซลเซียส ฝนฟ้าคะนอง 60-80% ตกหนักบางแห่ง
- ภาคอีสาน อุณหภูมิสูงสุด 34-36 องศาเซลเซียส ฝนฟ้าคะนอง 40-60% ตกหนักบางแห่ง
- ภาคกลาง อุณหภูมิสูงสุด 34-37 องศาเซลเซียส ฝนฟ้าคะนอง 40-60% ตกหนักบางแห่ง
- ภาคตะวันออก อุณหภูมิสูงสุด 29-37 องศาเซลเซียส ฝนฟ้าคะนอง 40-60% ตกหนักบางแห่ง
- ภาคใต้ฝั่งตะวันออก อุณหภูมิสูงสุด 32-36 องศาเซลเซียส ฝนฟ้าคะนอง 30-60%
- ภาคใต้ฝั่งตะวันตก อุณหภูมิสูงสุด 30-34 องศาเซลเซียส ฝนฟ้าคะนอง 40-60%
- กรุงเทพมหานครและปริมณฑล อุณหภูมิสูงสุด 32-37 องศาเซลเซียส ฝนฟ้าคะนอง 60-70% ตกหนักบางแห่ง
“จากพยากรณ์ของกรมอุตุฯ วันที่ 14 พ.ค. สภาพอากาศร้อนตอนกลางวัน และทุกภาคของประเทศไทยจะมีฝนตกต่อเนื่องและมีฝนตกหนักบางแห่ง จึงขอแนะนําให้ประชาชนออกใช้สิทธิเลือกตั้งแต่เช้า โดยในช่วงเย็นควรพกร่มและเสื้อกันฝนไปด้วย รวมทั้งขอให้ประชาชนวางแผนการเดินทาง และเผื่อเวลาในการเดินทางไปใช้สิทธิเลือกตั้ง เพราะฝนที่ตกลงมาอาจส่งผลให้การจราจรติดขัดหนาแน่นกว่าปกติ อย่างไรก็ตาม สํานักงานตํารวจแห่งชาติได้เตรียมพร้อมแผนอํานวยความสะดวกด้านการจราจร รวมถึงบริการดูแลประชาชนอย่างเต็มที่ โดยประชาชนสามารถโทรสอบถามเส้นทางสภาพการจราจรได้ที่สายด่วน 1197 กองบังคับการตํารวจจราจร หรือติดตามได้ทางเฟซบุ๊ก และทวิตเตอร์ ‘1197สายด่วนจราจร’” นายอนุชากล่าว
ทั้งนี้ ล่าสุด (12 พ.ค. 66) กรมอุตุนิยมวิทยาได้เผยอัปเดตพายุไซโคลน Mocha มีศูนย์กลางบริเวณอ่าวเบงกอลตอนบน กําลังเคลื่อนตัวทางทิศเหนือ คาดว่าจะแรงขึ้นได้อีก (เนื่องจากพายุยังก่อตัวอยู่ในทะเล) จะเคลื่อนขึ้นฝั่งบริเวณประเทศเมียนมาตอนบน หรือชายแดนประเทศบังกลาเทศ ในช่วงวันที่ 14 -15 พ.ค. 66 ศูนย์กลางของพายุไม่เคลื่อนตัวเข้าสู่ประเทศไทย แต่จะทําให้ลมตะวันตกเฉียงใต้ มีกําลังแรงขึ้น ประเทศไทยตอนบนมีฝนกระจายต่อเนื่องและมีฝนตกหนักบางแห่ง โดยเฉพาะบริเวณด้านตะวันตกของภาคกลาง ภาคเหนือ ภาคอีสานตอนบน ส่วนภาคกลาง (กทม.และปริมณฑล) ยังมีฝนฟ้าคะนอง ส่วนใหญ่เป็นฝนปานกลาง สําหรับภาคใต้ ฝนยังมีบางแห่ง ช่วงที่พายุกําลังเคลื่อนตัว ระบบอากาศจะถูกยกขึ้นไปด้านบน คลื่นลมบริเวณทะเลอันดามันมีกําลังแรง เรือเล็กงดออกจากฝั่งบริเวณอันดามันตอนบน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมกิจกรรมการท่องเที่ยวเชิงศาสนา เร่งพัฒนาศาสนสถานและชุมชน ให้เป็นแหล่งเรียนรู้ด้านศาสนา ศิลปวัฒนธรรม พร้อมต่อยอดแหล่งท่องเที่ยวอื่น ๆ ที่มีศักยภาพ
วันศุกร์ที่ 12 พฤษภาคม 2566
12/05/2566
โฆษกรัฐบาลเผย นายกฯ ส่งเสริมกิจกรรมการท่องเที่ยวเชิงศาสนา เร่งพัฒนาศาสนสถานและชุมชน ให้เป็นแหล่งเรียนรู้ด้านศาสนา ศิลปวัฒนธรรม พร้อมต่อยอดแหล่งท่องเที่ยวอื่น ๆ ที่มีศักยภาพ
โฆษกรัฐบาลเผย นายกฯ ส่งเสริมกิจกรรมการท่องเที่ยวเชิงศาสนา เร่งพัฒนาศาสนสถานและชุมชน ให้เป็นแหล่งเรียนรู้ด้านศาสนา ศิลปวัฒนธรรม พร้อมต่อยอดแหล่งท่องเที่ยวอื่น ๆ ที่มีศักยภาพ
วันนี้ (วันที่ 12 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมแผนการท่องเที่ยวในมิติทางศาสนาผ่านกิจกรรม “เส้นทางธรรมแห่งศรัทธา เส้นทางสักการะพระบรมธาตุ” ซึ่งจัดขึ้นที่พระธาตุศักดิ์สิทธิ์จํานวน 3 แห่งในจังหวัดเชียงราย เพื่อส่งเสริมการท่องเที่ยวในเชิงศาสนา พัฒนาวัด ศาสนสถาน และชุมชน ให้เป็นแหล่งเรียนรู้ด้านศาสนา ศิลปวัฒนธรรม และวิถีชีวิต พร้อมรับเป็นแหล่งท่องเที่ยวที่มีศักยภาพ
โฆษกประจําสํานักนายกรัฐมนตรีกล่าวว่า กรมการศาสนา กระทรวงวัฒนธรรมได้ร่วมจัดทําแผนกิจกรรมครั้งนี้ กับหน่วยงานภาครัฐและภาคเอกชน จังหวัดเชียงราย โดยนําร่องกิจกรรม “เส้นทางธรรมแห่งศรัทธา เส้นทางสักการะพระบรมธาตุ” ที่อําเภอเชียงแสน จังหวัดเชียงราย ผ่านการใช้มิติทางศาสนาเพื่อพัฒนาสู่เส้นทางการท่องเที่ยวทางวัฒนธรรม ซึ่งจัดขึ้นที่พระธาตุศักดิ์สิทธิ์จํานวน 3 แห่ง คือ พระธาตุผาเงา พระธาตุจอมกิตติ และพระธาตุเจดีย์หลวง เพื่อให้ผู้คนได้ตามรอยอารยสถาปัตยธรรม ความเชื่อ ความเลื่อมใส และความศรัทธา
สําหรับกิจกรรมในแต่ละวัดจะมีการอํานวยความสะดวกให้แก่นักท่องเที่ยวในด้านการเดินทาง ข้อมูลทางประวัติศาสตร์และวัฒนธรรมท้องถิ่น จุดชมโบราณสถาน การจัดจําหน่ายผลิตภัณฑ์ทางวัฒนธรรม สินค้าชุมชน กาดหมั้วครัววัฒนธรรม การแสดงวัฒนธรรม และการแสดงฝีมือสืบสานวัฒนธรรมท้องถิ่นของเยาวชน ตลอดจนการจัดแสดงผลงานศูนย์ศึกษาพระพุทธศาสนาทุกวันอาทิตย์อีกด้วย นอกจากนี้ ยังเชื่อมโยงกับ 3 เส้นทางตามโครงการ “จาริกเส้นทางบุญในมิติทางศาสนา” ได้แก่ เส้นทางสักการะพระธาตุ จังหวัดเชียงราย เส้นทางตามรอยพระเถราจารย์ จังหวัดนครศรีธรรมราช และเส้นทางความเชื่อความศรัทธาแห่งลุ่มแม่น้ําโขง จังหวัดมุกดาหาร นครพนม บึงกาฬ และหนองคาย
“นายกรัฐมนตรีส่งเสริมการดําเนินการจัดกิจกรรมส่งเสริมการท่องเที่ยวเชิงศาสนา โดยได้ผสานมิติทางศาสนาที่ทรงคุณค่า เข้ากับเส้นทางการท่องเที่ยวทางวัฒนธรรม เพื่อส่งเสริมการมีส่วนร่วมของคนในท้องถิ่น และนักท่องเที่ยว อีกทั้งยังเป็นแหล่งเรียนรู้ทางด้านศาสนา ศิลปวัฒนธรรม วิถีชีวิตท้องถิ่น ช่วยให้เกิดเศรษฐกิจหมุนเวียนในชุมชน กระตุ้นเศรษฐกิจ และกระจายรายได้ไปสู่ฐานราก รวมถึงเชื่อมั่นว่า ประเทศไทยซึ่งมีต้นทุนทางวัฒนธรรมเป็นจํานวนมาก จะสามารถนํามาพัฒนาให้เกิดประโยชน์สูงสุดในอนาคตได้ และพร้อมต่อยอดเเหล่งท่องเที่ยวอื่น ๆ ที่มีศักยภาพเพิ่มเติม” นายอนุชาฯ กล่าว
รัฐบาลไทย-ข่าวทำเนียบรัฐบาล-2 ไตรมาสแรก ปีงบฯ 66 อุตสาหกรรมเป้าหมายที่รัฐส่งเสริม มียอดลงทุนรวมสูงถึง 1.12 แสนล้านบาท
วันศุกร์ที่ 12 พฤษภาคม 2566
2 ไตรมาสแรก ปีงบฯ 66 อุตสาหกรรมเป้าหมายที่รัฐส่งเสริม มียอดลงทุนรวมสูงถึง 1.12 แสนล้านบาท
.....
กระทรวงอุตสาหกรรม เผยในช่วงปี 65 - 67 รัฐบาลมีนโยบายกระตุ้นเพื่อส่งเสริมการลงทุน ในภาคอุตสาหกรรมต่าง ๆ เช่น การผลิตยานยนต์ไฟฟ้า (EV) และกลุ่มผลิตภัณฑ์พลาสติกชีวภาพ ส่งผลให้ในไตรมาสแรกของปีงบฯ 66 อุตสาหกรรมผลิตเม็ดพลาสติกชีวภาพเกิดการลงทุนกว่า 19,000 ล้านบาท เช่นเดียวกับยานยนต์ไฟฟ้า (EV) มียอดการลงทุนเพิ่มขึ้นกว่า 1,400 ล้านบาท
.
ซึ่งกลุ่มเคมีภัณฑ์และผลิตภัณฑ์เคมีเป็นกลุ่มอุตสาหกรรมที่มีการลงทุนใหม่สูงสุด มูลค่าการลงทุน 22,635.75 ล้านบาท รองลงมาได้แก่ กลุ่มผลิตภัณฑ์พลาสติก มูลค่าการลงทุน 9,259.12 ล้านบาท
นอกจากนี้ยังมีการขยายกิจการโรงงานอีก 195 โรงงาน มูลค่าการลงทุน 23,231.33 ล้านบาท โดยกลุ่มผลิตเครื่องใช้ไฟฟ้าและอุปกรณ์ มีมูลค่าการลงทุนขยายกิจการสูงสุด 10,192.68 ล้านบาท รองลงมา กลุ่มอุตสาหกรรมอาหาร มูลค่าการลงทุน 1,930.56 ล้านบาท
.
โดยใน 2 ไตรมาสของปีงบฯ 66 (ต.ค. 65 - มี.ค. 66) พบว่ามียอดการลงทุนรวมในประเทศสูงถึง 112,658.60 ล้านบาท จากการตั้งโรงงานใหม่และขยายกิจการโรงงาน จํานวน 1,211 โรงงาน ซึ่งก่อให้เกิดการจ้างงานใหม่ 30,603 คน
.
จากผลของนโยบายรัฐบาลในการส่งเสริมการลงทุนภาคเอกชน คาดว่าดัชนีสถานการณ์การผลิตไทย (Thailand Manufacturing PMI) จะมีแนวโน้มที่ดีขึ้น
อ่านเพิ่มเติม คลิกhttps://www.thaigov.go.th/news/contents/details/68114
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส หารือ สถาบันการจัดการนานาชาติ (IMD) ณ นครโลซาน สมาพันธรัฐสวิส
วันศุกร์ที่ 12 พฤษภาคม 2566
ดีอีเอส หารือ สถาบันการจัดการนานาชาติ (IMD) ณ นครโลซาน สมาพันธรัฐสวิส
ดีอีเอส หารือ สถาบันการจัดการนานาชาติ (IMD) ณ นครโลซาน สมาพันธรัฐสวิส
วันที่11พ.ค. 2566ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยผู้แทนของสํานักงานพัฒนาธุรกรรมทางอิเล็กทรอนิกส์และสํานักงานสถิติแห่งชาติเข้าร่วมหารือกับDr. Christos Cabolist, Chief Economist and Head of Operations at World Competitiveness Center (WCC)สถาบันการจัดการนานาชาติ(International Institute for Management Development: IMD)ในประเด็นความร่วมมือในการพัฒนาแนวทางการจัดเก็บข้อมูลทางสถิติเพื่อปรับปรุงการจัดอันดับความสามารถในการแข่งขันของไทยด้านดิจิทัลและแลกเปลี่ยนแนวทางการพัฒนาความสามารถในการแข่งขันของไทยในภาพรวมโดยริเริ่มการจัดการประชุมเชิงปฏิบัติการ(Workshop)เพื่อสร้างองค์ความรู้ให้กับหน่วยงานที่เกี่ยวข้องณนครโลซานสมาพันธรัฐสวิส
_______________